Vitaly Petrov

Vitaly Aleksandrovich Petrov (, lahir 8 September 1984 di Vyborg) ialah seorang pemandu Formula Satu dari Rusia, yang dahulunya memandu untuk Caterham F1 pada tahun 2012, setelah memandu untuk Renault pada tahun 2010 dan 2011.

Formula Satu

Caterham (2012)

2012

Pada 17 Februari, ia telah diumumkan bahawa Petrov akan berlumba untuk Caterham F1 pada tahun 2012, dengan menggantikan pemandu Itali, Jarno Trulli, dan menjadi rakan sepasukan Heikki Kovalainen. Petrov mendapat tempat ke-20 pada pusingan kelayakan di Grand Prix Australia, dan berada di tempat ke-15 ketika beliau mengalami mengalami masalah stereng dan memaksanya bersara pada pusingan ke-36. Di Malaysia, Petrov mendapat tempat ke-16, di hadapan Kovalainen.

Di Grand Prix China, beliau bermula dari tempat ke-20, dan sekali lagi berjaya menamatkan perlumbaan di hadapan Kovalainen. Di Grand Prix Bahrain, Petrov memulakan perlumbaan di hadapan kedua-dua kereta HRT dan Caterham, dan menamatkan perlumbaan di tempat ke-16.

Di Grand Prix Sepanyol, Petrov berjaya memulakan perlumbaan di hadapan rakan sepasukannya buat kali pertama. Bagaimanapun, beliau menamatkan perlumbaan tersebut di belakang rakan sepasukannya. Di Grand Prix Monaco, beliau bersara buat kali kedua selepas mengalami kegagalan elektrik. 

Di Grand Prix Kanada, Petrov berjaya untuk melayakkan diri ke tempat ke-19, di hadapan pemandu Toro Rosso, Jean-Éric Vergne, namun gagal melakukan sebarang kemajuan dalam perlumbaan dan menamatkan perlumbaan di tempat yang sama. Di Grand Prix Eropah, Petrov mendapat tempat ke-13 selepas mengalami kemalangan bersama Daniel Ricciardo.

Selepas diatasi oleh Kovalainen, Petrov berjaya menyesuaikan diri dengan keretanya dan berjaya menamatkan empat daripada lima perlumbaan terakhir musim ini di hadapan Kovalainen.
 
Pada perlumbaan terakhir musim di Brazil, Petrov mendapat tempat kesebelas, sekaligus mendapat keputusan terbaik Caterham. Dengan keputusan ini, Caterham menamatkan musim di tangga kesepuluh dalam Kejuaraan Pengeluar, di hadapan pesaing utama, Marussia.

2013
Petrov tidak ditandatangani oleh mana-mana pasukan untuk bertanding pada musim 2013, tetapi pengurusnya, Oksana Koschenko, mendakwa bahawa Petrov mempunyai beberapa pilihan untuk musim 2013. Beliau tidak dikekalkan oleh Caterham, selepas Charles Pic dan Giedo van der Garde disahkan untuk mengantikan beliau dan Heikki Kovalainen dalam pasukan tersebut.

Rekod perlumbaan

Ringkasan kerjaya

Keputusan lengkap Formula Satu
(Kunci)

Tebal - Petak pertama Condong - P.Terpantas

 Tidak menamatkan perlumbaan, namun diklasifikasikan kerana melengkapkan lebih daripada 90% jarak perlumbaan.

Rujukan

Pautan luar

 Laman sesawang rasmi Vitaly Petrov
 Statistik kerjaya Vitaly Petrov di Driver Database

Kelahiran 1984
Orang hidup
Pemandu Formula Satu Rusia
Orang dari Vyborg